HMS Seawolf (47S)

Το **HMS&nbsp;''Seawolf*** ήταν [[υποβρύχιο]] [[κλάση πλοίου|κλάσης]] *S*, συγκεκριμένα ένα από τα σκάφη της δεύτερης ομάδας, που ναυπηγήθηκε τη δεκαετία του 1930 για το [[Βασιλικό Ναυτικό]]. Ολοκληρώθηκε το 1936 και έλαβε μέρος σε επιχειρήσεις στον [[ΒΠΠ|Β΄ Παγκόσμιο Πόλεμο]].

== Περιγραφή ==

Τα σκάφη της δεύτερης ομάδας υποβρυχίων κλάσης *S* ήταν λίγο μεγαλύτερων διαστάσεων σε σχέση με αυτά της πρώτης ομάδας και ενσωμάτωναν ορισμένες βελτιώσεις. Σχεδιάστηκαν για να επιχειρούν στη [[Βόρεια Θάλασσα]] και τη [[Βαλτική Θάλασσα|Βαλτική]]. Είχαν ολικό μήκος 63,6&nbsp;m, [[πλάτος πλοίου|πλάτος]] 7,3&nbsp;m και μέσο [[βύθισμα]] 3,6&nbsp;m. Το [[εκτόπισμα|εκτόπισμά]] τους ήταν 780&nbsp;t (768&nbsp;LT) στην επιφάνεια και 980&nbsp;t (960&nbsp;LT) σε κατάδυση. Μπορούσαν δε να επιχειρούν σε βάθος έως και 91&nbsp;m. Το πλήρωμά τους αποτελούνταν από σαράντα αξιωματικούς, υπαξιωματικούς και ναύτες.

Στην επιφάνεια προωθούνταν από δύο [[ντιζελοκινητήρας|κινητήρες ντίζελ]] που μπορούσαν να αποδώσουν έως και 775&nbsp;bhp έκαστος ενώ σε κατάδυση αναλάμβαναν δύο [[ηλεκτροκινητήρας|ηλεκτροκινητήρες]] των 650&nbsp;hp. Μπορούσαν να φτάσουν τους 13,75&nbsp;[[Κόμβος|kn]] στην επιφάνεια και τους 10&nbsp;kn σε κατάδυση. Η εμβέλειά τους πλέοντας στην επιφάνεια έφθανε τα  με ταχύτητα 10&nbsp;kn και τα  με ταχύτητα 2&nbsp;kn εν καταδύσει.

Διέθεταν έξι&nbsp;[[τορπιλοσωλήνας|τορπιλοσωλήνες]] των 533&nbsp;mm στην [[πλώρη]] και μπορούσαν να μεταφέρουν έως και δώδεκα [[τορπίλη|τορπίλες]]. Διέθεταν επίσης ένα πυροβόλο των 76&nbsp;mm.

== Επιχειρησιακή ιστορία ==
το *Seawolf* παραγγέλθηκε στις 15&nbsp;Μαρτίου 1934. Οι εργασίες ξεκίνησαν στις 25&nbsp;Μαΐου 1934 στα [[ναυπηγείο|ναυπηγεία]] της [[Scotts Shipbuilding and Engineering Company|Scotts Shipbuilding & Engineering]] στο [[Γκρίνoκ]] (Greenock) και [[καθέλκυση|καθελκύστηκε]] στις 28&nbsp;Νοεμβρίου 1935. Ολοκληρώθηκε στις 12&nbsp;Μαρτίου 1936.

Στην αρχή του Β΄ Παγκοσμίου Πολέμου ανήκε στη 2η Μοίρα Υποβρυχίων. Μεταξύ 23ης και 26ης&nbsp;Αυγούστου 1939 2η&nbsp;Μοίρα μεταφέρθηκε στις πολεμικές της βάσεις στο [[Νταντί]] (Dundee) και το [[Μπλάιθ]]. Στις 6&nbsp;Οκτωβρίου 1939 το *Seawolf* επιτέθηκε στο γερμανικό ελαφρύ [[καταδρομικό]] *Nürnberg* και στο [[τορπιλοβόλο]] *Falke* στο [[Σκάγκερακ]], χωρίς όμως να πλήξει κάποιο από τα δύο εχθρικά πλοία.Τον Απρίλιο του 1940 βύθισε το γερμανικό εμπορικό *Hamm*, και τον Νοέμβριο ισχυρίστηκε ότι είχε βυθίσει το γερμανικό εμπορικό *Bessheim*. Ωστόσο, το *Bessheim* είχε ήδη βυθιστεί διότι προσέκρουσε σε [[νάρκη θαλάσσης|νάρκη]] την προηγουμένη από την μέρα που ανέφερε το *Seawolf* την επίθεσή του και κατά συνέπεια το πιθανότερο είναι πως επιτέθηκε σε άλλο εμπορικό. Ήταν επίσης ένα από τα υποβρύχια που διατάχθηκαν να παρακολουθήσουν το [[θωρηκτό]] *Bismarck* πριν το προφτάσει και το βυθίσει ο βρετανικός στόλος. Στις 6 Μαρτίου 1942 το *Seawolf* εντόπισε το θωρηκτό *Tirpitz'' και τα αντιτορπιλικά συνοδείας του. Η γερμανική δύναμη είχε αποπλεύσει από τον νορβηγικό λιμένα του Τρόντχαϊμ με σκοπό να επιτεθούν στη νηοπομπή PQ&nbsp;12. 

Το 1943 στάλθηκε στο Χάλιφαξ στον Καναδά για να συμβάλει στην εκπαίδευση των πληρωμάτων του Καναδικού Βασιλικού Ναυτικού στον ανθυποβρυχιακό πόλεμο. Τον Νοέμβριο του 1945, λίγους μήνες μετά το τέλος του πολέμου, στάλθηκε σε διαλυτήριο πλοίων στο Μόντρεαλ.

## Παραπομπές


## Βιβλιογραφία
* 
* 
* 
* 
* 
* 
* 

Κατηγορία:Υποβρύχια κλάσης S (1931)
Κατηγορία:Βρετανικά υποβρύχια του Β΄ Παγκοσμίου Πολέμου